open-index/open-wikipedia-markdown huggingface dataset:
Ֆերնանդո Կանոն

**Ֆերնանդո Կանոն Ֆաուստինո ի  Ալումնո** (, ), ֆիլիպինցի հեղափոխական, բանաստեղծ, բժիշկ, երաժիշտ, ինժեներ, գյուտարար, շախմատիստ։

## Կենսագրություն
Ծնվել է հարուստ հողատեր Ֆերնանդո Կանոն ավագի և նրա կնոջ՝ Բլասա Ալումնոյի ընտանիքում։ Ավարտել է Մանիլայի ատենեում։ Հետագայում տեղափոխվել է Մադրիդ, որտեղ ուսումը շարունակել է Մադրիդի կենտրոնական համալսարանի բժշկական ֆակուլտետում։ Իսպանիայում նա ծանոթացել է Թերեզա Բաթլեի հետ և հետագայում ամուսնանացել նրա հետ։

Ֆիլիպիններ վերադառնալուց հետո Ֆիլիպինների հեղափոխական կառավարությունում նա զբաղեցրել է սոցիալական ապահովության նախարարի պաշտոնը (1898-1899)։

Ֆիլիպինա-ամերիկյան պատերազմի ժամանակ  1899֊1902 թվականներին Նուևա Վիզկայա նահանգում ծառայել է որպես գեներալ։ Հեղափոխական ուժերի պարտությունից հետո նա հրաժարվել է հավատարմության երդում տալ ԱՄՆ-ին և վտարվել է երկրից։

Ապրել է Իսպանիայում, որտեղ զբաղվել է բժշկությամբ և դասավանդել մեքենաշինություն և էլեկտրատեխնիկա։ Հայրենիք վերադառնալուն պես՝ 1907 թվականից դասավանդել է Մանիլայի ճեմարանի դեղագործական դպրոցում։

Իր առաջին գրական ստեղծագործությունը հրապարակել է 1889 թվականին՝ «La solidaridad» թերթում։ Բժշկությանն ու տեխնիկայի ոլորտում գյուտերի հեղիինակ է։ Նա նաև նախագծել է ձեռնափայտ՝ խլացուցիչ հրացանի ֆունկցիայով։

Կանոն նվագել է դասական կիթառ։ Իսպանիայում ապրելու տարիներին  դասեր է առել հայտնի կիթառահար Ֆրանսիսկո Տառեգայից։ Նա նաև նվագել է ֆիլիպինյան ժողգործիք կուրիապին և եղել է այս գործիքի մասին առաջին հոդվածներից մեկի հեղինակը։ 1916 թվականին դարձել է Ֆիլիպինների համալսարանի նորաստեղծ կոնսերվատորիայի առաջին քարտուղարը։

Կանոն եղել է սիրողական ոճի ուժեղ շախմատիստ։ Իսպանիայում ապրելու տարիներին դարձել է Կատալոնիայի չեմպիոն (1905)։ Հայրենիք վերադառնալուց հետո դարձել է Ֆիլիպինների առաջին առաջնության հաղթող։ Նրա շախմատային կարիերայի մասին այլ տեղեկություններ չեն պահպանվել։

## Ծանոթագրություններ

## Արտաքին հղումներ
*Fernando Canon

Կատեգորիա:Դասական կիթառահարներ
Կատեգորիա:Մադրիդի Կոմպլուտենսե համալսարանի շրջանավարտներ
Կատեգորիա:Շախմատիստներ այբբենական կարգով
Կատեգորիա:Ֆիլիպինցի գիտնականներ
Կատեգորիա:Ֆիլիպինցի գրողներ
Կատեգորիա:Ֆիլիպինցի շախմատիստներ
Ֆլորանի դասընթաց

**Ֆլորանի դասընթաց** (), ֆրանսիական մասնավոր թատերական դպրոց։

Այն տեղադրված է Փարիզի հինգ վայրերում, 19-րդ և 20-րդ թաղամասերում (Արշրույի, Մատիսի և Ցանկապատների փողոցներում, Ժան Ժորեսի պողոտայում և Ուազի փողոցում)։ Բացի այդ, մասնաճյուղեր կան Մոնպելիեում, Լորմոնում՝ Բորդոյի մոտ և Բրյուսելում (Բելգիա)։ Այն առաջարկում է եռամյա մասնագիտական կրթության դասընթաց։

## Պատմություն
300px|Ֆրանսուա Ֆլորան|մինի
Այս դպրոցը ստեղծել է 1967 թվականին Ֆրանսուա Ֆլորանը։ «Ազատ դասարանը», որը որոշ ժամանակ ղեկավարում էր Ֆրենսիս Հուստերը, նախկին ուսանողների ցուցակը և 1967 թվականից շարունակվող հաջողությունները Ֆրանսիայի Բարձրագույն ազգային դրամատիկ արվեստների կոնսերվատորիայի ընդունելության քննություններում, փառաբանեցին Ֆլորանի դասընթացը։ 2011 թվականի դեկտեմբերին դպրոցը միացավ Ստուդիալիս (այժմ՝ Գալիլեո համաշխարհային կրթություն) մասնավոր բարձրագույն ուսումնական հաստատությունների ասոցիացիայի «Արվեստ և ստեղծագործություն» բաժնին։

## Շրջանավարտներ և դասախոսներ
Դպրոցի շրջանավարտների թվում կան այնպիսի նշանավոր դերասաններ, ինչպիսիք են Սոֆի Մարսո, Դանիել Օթոյ, Իզաբել Աջանի, Քրիստոֆեր Լամբեր, Դայան Քրյուգեր, Ժերար Լանվեն, Եվա Գրին  և շատ ուրիշներ։

Ֆլորանի դասընթացի ուսուցիչները թատրոնի եւ կինոյի մասնագետներ են, որոնց թվում՝ Ժան-Պիեռ Գառնիեր, Ժորժ Բեկոտ, Սիրիլ Անրեպ, Իզաբել Նանտի, Անտուան Բասլեր և այլք։ Դպրոցը հրավիրում է վարպետության դաս անցկացնել միջազգային ականավոր ուսուցիչներին, ինչպիսին է Մարկ Բելը, և դերասաններին, ինչպիսիք են Օլիվյե Մարշալը և Ժիլ Լելուշը։ Որոշ հաջողակ շրջանավարտները որպես ուսուցիչներ նույնպես մասնակցում են ուսանողների կրթության մեջ։

## Ծանոթագրություններ

## Արտաքին հղումներ
Պաշտոնական կայք (ֆրանսերեն)

Կատեգորիա:1967 հիմնադրումներ Ֆրանսիայում
Կատեգորիա:1967 հիմնադրված կրթական հաստատություններ
Կատեգորիա:Թատերական դպրոցներ
Կատեգորիա:Կրթություն Փարիզում
Անիտա Բրիեմ

**Անիտա Բրիեմ** (, ), իսլանդացի դերասանուհի։

## Կենսագրություն
Անիտա Բրիեմը ծնվել է 1982 թվականի մայիսի 29-ին Իսլանդիայի Ռեյկյավիկ քաղաքում։ Նա դերասանուհու կարիերան սկսել է 9 տարեկանում՝ խաղալով Իսլանդիայի ազգային թատրոնում։ 16 տարեկանում տեղափոխվել է Անգլիա։ 2004 թվականին ավարտել է Լոնդոնի դրամատիկական արվեստի թագավորական ակադեմիան։

Նա իր դեբյուտը կատարել է 2004 թվականին «Բժիշկներ» հեռուստասերիալի մի դրվագում։ Հայտնի է «Միանձնուհին», «Ճանապարհորդություն դեպի Երկրի կենտրոն 3D» ֆիլմերում ունեցած դերերով и «Դիլան Դոգ, վամպիրների տարեգրություններ» ֆիլմում։ 2016 թվականին ստացել է «Northern Light Talent» մրցանակը։

## Ֆիլմագրություն

## Ծանոթագրություններ

Կատեգորիա:Բրիտանացի դերասանուհիներ
Կատեգորիա:Բրիտանացի կինոդերասանուհիներ
Կատեգորիա:Երեխա դերասաններ
Կատեգորիա:Իսլանդացի դերասաններ
Միյոկո Վատաի

**Միյոկո Վատաի** (, ), ճապոնացի շախմատիստուհի, կանանց միջազգային վարպետ (1994), միջազգային մրցավար (1983)։ Ճապոնիայի հավաքականի կազմում մասնակցել է տասներկու օլիմպիադայի (1972-1986, 1996-2002)։ Մասնակցել է  Ալիկանտեի  միջփնջայի մրցաշարին։ Մասնագիտությամբ դեղագործ է։

## Կենսագրություն
Ծնվել է 1945 թվականին։ 1997 թվականին ՖԻԴԵ-ն նրան շնորհել է կանանց միջազգային վարպետի կոչում։ Եղել է Ճապոնիայի կանանց քառակի չեմպիոն։

1973 թվականին նա հանդիպել է այն ժամանակվա շախմատի աշխարհի չեմպիոն Ռոբերտ Ֆիշերին և հաջորդ 30 տարիներին մի քանի անգամ այցելել նրան։ Ըստ որոշ աղբյուրների՝ 2000 թվականից սկսած նրանք Վատաիի տանը միասին ապրել են դե ֆակտո ամուսնության մեջ։  2004 թվականի հուլիսի 13-ին Բոբի Ֆիշերին կալանավորելուց հետո ճապոնուհին քարոզարշավ է անցկացրել նրան ազատ արձակման համար։

Ըստ Վատաիի՝ նա ամուսնացած է եղել Ռոբերտ Ֆիշերի հետ 2004 թվականից մինչև նրա մահը՝ 2008 թվականը։ 2005 թվականի ապրիլից մինչև Ֆիշերի մահը նրանք ապրել են Իսլանդիայում։ Իսլանդիայի Գերագույն դատարանը 2009 թվականի դեկտեմբերին Վատաիի հայցը Ֆիշերի հետ ամուսնության վերաբերյալ անվավեր է ճանաչվել՝ ամուսնության բնօրինակ փաստաթուղթը չներկայացնելու համար։

2011 թվականի մարտի 3-ին Իսլանդիայի շրջանային դատարանը վճռել է, որ Միյոկո Վատաին, որպես Ֆիշերի այրի և ժառանգորդ, իրավունք ունի ժառանգել նրա ունեցվածքը։ Դատարանը նաև վճռել է, որ Վատաին և Ֆիշերը օրինական ամուսնացել են 2004 թվականի սեպտեմբերի 6-ին։

## Վարկանիշի փոփոխության գրաֆիկ

## Ծանոթագրություններ

## Արտաքին հղումներ
*Էջը  ՖԻԴԵ֊ի կայքում
*Miyoko Watai chess games at 365Chess.com
*
*
*

Կատեգորիա:Ճապոնացի դեղագետներ
Կատեգորիա:Ճապոնացի շախմատիստներ
Կատեգորիա:Շախմատիստներ այբբենական կարգով
Իսլանդիայի ազգային և համալսարանական գրադարան

**Իսլանդիայի ազգային և համալսարանական գրադարան** (), Իսլանդիայի ազգային գրադարանը, որը տեղակայված է Ռեյկյավիկում։

Այս գրադարանը ստեղծվել է 1994 թվականին՝ Իսլանդիայի Համալսարանի () և Իսլանդիայի նախկին Ազգային () գրադարանների միաձուլման արդյունքում։ Վերջինը՝ Իսլանդիայի Ազգային գրադարանը, հիմնադրվել է դանիացի հնագետ Կարլ Քրիստիան Ռաֆնի և Իսլանդիայի գրական ընկերության (), նախագահ Ռասմուս Ռասկի կողմից 1818 թվականին։ 1848 թվականին առաջին գրադարանավար է նշանակվել Ջոն Արնասոնը։

## Պատմություն
Իսլանդիայի համալսարանի գրադարանը պաշտոնապես հիմնադրվել է 1940 թվականին, երբ համալսարանը տեղափոխվեց Գլխավոր մասնաշենք։ Մինչ այդ առանձին բաժիններն ունեին իրենց գրադարանները։ Այդ ժամանակ քննարկվում էր, թե արդյոք իրատեսական է երկու ակադեմիական պետական գրադարանների ստեղծումը Իսլանդիայում, և այդ պատճառով 1947 թվականին ստեղծվեց հանձնաժողով, որը կորոշեր նրանց միջև առաջադրանքների բաշխումը։ Շուտով առաջարկվեց երկու գրադարանների միավորումը։ 1956 թվականին և 1966 թվականին երկու հանձնաժողովներ ստեղծվեցին՝ այս ծրագիրը իրագործեոլւ համար։ Պարզ էր, որ համալսարանին կից նոր հատուկ նախագծով շենք է պահանջվելու։ Գաղափարն այն էր, որ գրադարանի այս նոր շենքը՝ «*Þjóðarbókhlaðan»*-ը, կբացվեր 1974 թվականին՝ Իսլանդիայի բնակեցման 1100-ամյակին։ Երկու գրադարանները սկսեցին աշխատել այդ ուղղությամբ, և ՅՈՒՆԵՍԿՕ-ի գրադարանի փորձագետների միջոցով խորհրդակցություն անցկացվեց նոր շենքի պահանջների վերաբերյալ։

## Ծանոթագրություններ

Կատեգորիա:1994 հիմնադրումներ
Կատեգորիա:Ազգային գրադարաններ
Կատեգորիա:Եվրոպայի գրադարաններ
Կատեգորիա:Համալսարանական գրադարաններ
Վիջայ Բհաթ

**Վիջայ Ջահենշվար Բհաթ** (, (), Հնդկական, կինոարտադրող, ֆիլմի պրոդյուսեր և սցենարիստ

## Կենսագրություն
Էլեկտրատեխնիկայի բնագավառում կրթություն է ստացել Գուջարաթե և Բոմբեյ քաղաքներում։ Նա սկսել է իր կարիերան որպես դրամատուրգ (օրինակ՝ հաջողված Գուջարաթի «Լախո Ֆուլանի» պիեսը) և սցենարիստ՝ համր ֆիլմերի շրջանում։ Գրել է սցենարներ համր ֆիլմերի համար, ինչպիսիք են «Panima Aag», «Fearless Phantom», «Vanthel Veshya» (բոլորը 1926 թվականին), «Heer Ranjha» (1929 թվական) և «Gulam» (1931 թվական)։ Աշխատել է իր ավագ եղբոր՝ Ջ. Շանկարբհայի հետ, հետագայում հիմնադրել է Prakash ստուդիան (1933-1971)։ Շանկարբհայի հետ աշխատել է որպես պրոդյուսեր։ Նրանց կրտսեր եղբայրը՝ Հարսուխ Բհաթը, որոշ ժամանակ օգնում է Վիջեյին (1947-1952)։
Որպես ռեժիսռր 
՝ Վիջեյը սկսել է կասկադյորական ֆիլմերից (օրինակ՝ «Պետական Էքսպրես» և «Կաշվե դեմք») և սոցիալական ցանցերում (հատկապես «Սամաջ Կո Բադալ Դալո», 1947 թ.)։ Այնուհետև նա արտադրել է մի շարք ֆիլմեր, որոնք հիմնված էին Ռամայանայի վրա՝ սկսած «Bharat Milap» (1942) հիթով, որին հաջորդեց «Ram Rajya» (1943) «Rambaan» (1948) և «Ռամայան» (1954)։ Նրա մելոդրամաները ներաառում են Հնդկական դասական երաժշտության լեգենդները, ինչպիսիք են գլխավոր հիթը «Baiju Bawra» (1952) և «Goonj Uthi Shehnai» (1959)։

Նրա ֆիլմը «Սերը հիմալայներում»  (1965) նշված է որպես լավագույն ֆիլմ՝ արժանացած Filmfare մրցանակի։

## Ֆիլմերի ընտրանի
* 1943 թվական — «Ռամա Ռաջա»
* 1952 թվական — «Բայջու Բավրա»
* 1960 թվական — «Անգուլիմալ»
* 1965 թվական — «Սերը հիմալայներում»
* 1972 թվական — «Հարազատ արյուն»

## Ծանոթագրություններ

Կատեգորիա:Կինոարտադրողներ
Կատեգորիա:Հնդիկ կինոռեժիսորներ
Կատեգորիա:Հնդիկ պրոդյուսերներ
Կատեգորիա:Հնդիկ սցենարիստներ
Ֆերնանդո Ֆադեր

**Ֆերնանդո Ֆադեր**  (, ), Ֆրանսիայում ծնված արգենտինացի նկարիչ, գերմանական իմպրեսիոնիզմի հիմնական հետևորդն իր երկրում։

## Կենսագրություն
Ֆերնանդո Ֆադեյը ծնվել է Բորդոյում, Ֆրանսիայում։ 1884 թվականին նրա հայրը ընտանիքի հետ տեղափոխվել է Արգենտինայի Մենդոսա քաղաք։ Հինգ տարի անց Ֆերնանդոն վերադարձել է Ֆրանսիա, որտեղ սովորում է տարրական դպրոցում, իսկ հետո ավարտել ուսումնարանը Գերմանիայում։ 1900 թվականին ընդունվել է Մյունխենի արվեստների ակադեմիա, որտեղ վերջնականապես որոշել է իր ապագա մասնագիտությունը։ 1906 թվականին նա հանրությանն է ներկայացրել իր առաջին աշխատանքները։ Նրա բնանկարները մեծ հետաքրքրություն են առաջացրել քննադատների շրջանում։  Նրա հիմնական ոգեշնչումը Մենդոզա նահանգի բնությունն էր, որը գտնվում էր Անդեր լեռների կողքին։

Նա շրջել է Իսպանիայի և Գերմանիայի արվեստի պատկերասրահներում և 1915 թվականին Սան Ֆրանցիսկոյի Խաղաղօվկիանոսյան միջազգային ցուցահանդեսում արժանացել ոսկե մեդալի։

1932 թվականին Ֆերնանդո Ֆադերը 50-ամյակի կապակցությամբ ցուցադրությունը կազմակերպվել է Բուենոս Այրեսի ասոցիացիայի պատկերասրահի նախաձեռնությամբ, որի ընթացքում ներկայացվել են նկարչի 119 աշխատանքներ։ Առողջական խնդիրների պատճառով նա չի մասնակցել միջոցառմանը։

Ընտանիքի սնանկության և առողջական խնդիրների պատճառով կյանքի վերջին օրերին Ֆերնանդո Ֆադերը ստիպված է եղել փոխել բնակության վայրը և տեղափոխվել Կորդոբա քաղաք՝ ամբողջությամբ նվիրվելով նկարչությանը։

Մահացել է 1935 թվականին։ Նրա նախկին տունը Լոզա Կորալ գյուղում պահպանվում է որպես թանգարան։

## Պատկերասրահ

Պատկեր:Fader007.JPG|Ձմեռային նահանջ, 1918
Պատկեր:Fader Caballos.jpg|Ձիեր 1904
Պատկեր:Fader002.JPG|Խոզերին կերակրելիս, յուղաներկ 1904


## Ծանոթագրություններ

## Արտաքին հղումներ
*Фернандо Фадер 
*Fernando Fader, pinceladas de una vida argentina

Կատեգորիա:20-րդ դարի ֆրանսիացի նկարիչներ
Կատեգորիա:Բնօրինակում անաղբյուր հոդվածներ
Կատեգորիա:Պոստիմպրեսիոնիստ նկարիչներ
Քոպի (նկարիչ, գրող)

**Քոպի** (, , ծննդյամբ՝ **Ռաուլ Դամոնտե Բոտանա**), արգենտինացի  արձակագիր, դրամատուրգ, ծաղրանկարիչ։ Նա իր կարիերայի մեծ մասն անցկացրել է Փարիզում։

## Կենսագրություն
Դամոնտեն իր պատանեկության տարիներն անցկացրել է Մոնտեվիդեոյում։ Նրա մորական պապը լրագրող Նատալիո Ֆելիքս Բոտանան էր, իսկ հայրը՝ լրագրող Ռաուլ Դամոնտե Տաբորդան։

Նրա մոտ նկարելու ունակությունները հայտ են եկել վաղ տարիքում։ 16 տարեկանում նա երգիծական նկարներ է հրապարակել Բուենոս Այրեսի թերթերում ու ամսագրերում։ Հակամարտության մեջ մտնելով Խուան Պերոնի բռնապետական ռեժիմի հետ՝ ընտանիքը ստիպված է եղել արտագաղթել (Ուրուգվայ, Հաիթի, ԱՄՆ)։

1962 թվականին Ռաուլը հաստատվել է Փարիզում, մտերմացել «Panic» գրական-գեղարվեստական խմբի հետ (Ֆերնանդո Արաբալ, Ալեխանդրո Խոդորովսկի, Ռոլան Տոպոր)։ Քոպիի աբսուրդիստական դրամաները բեմադրել են Խորխե Լավելին, Ֆիլիպ Ադրիանը, Ալֆրեդո Արիասը, Մարսիալ դի Ֆոնսո Բոն, Ժերոմ Սավարին և այլ խոշոր ռեժիսորներ։  Նրա նկարները, որոնք մոտ են սյուրռեալիստների սև հումորին, տեղադրվել են թերթերում և ամսագրերում և մեծ հաջողության հասել («Le Nouvel Observateur», «Libération, HaraKiri», «Charlie Hebdo», «Gai Pied»)։

Մահացել է ՁԻԱՀ-ի հետ կապված բարդություններից, 1987 թվականին, 48 տարեկանում։

Քոպիի արձակը և դրամատուրգիան թարգմանվել են անգլերեն, գերմաներեն, իտալերեն, հոլանդերեն, խորվաթերեն, սլովեներեն և այլ լեզուներով

## Գրականություն
*Copi/ Jorge Damonte, Christian Bourgois, eds. Paris։ Christian Bourgois Éditeur, 1990
*Aira C. Copi. Rosario։ Beatriz Viterbo Editora, 1991

## Ծանոթագրություններ

## Արտաքին հղումներ
* https://web.archive.org/web/20100302200417/http://www.elortiba.org/copi.html
* http://www.terra.com.ar/canales/resenas/47/47008.html 
* О ранних карикатурах аргентинского периода 

Կատեգորիա:Բնօրինակում անաղբյուր հոդվածներ
Կատեգորիա:Կոմիքս գրողներ
Կատեգորիա:ՁԻԱՀ-ի հետ կապված հիվանդություններից մահացածներ
Նարսիսո Ռոդրիգես

**Նարսիսո Ռոդրիգես** (, ), կուբայական ծագմամբ ամերիկացի նորաձևության դիզայներ։

## Պատանեկություն
Ծնվել է կուբացի ծնողների ընտանիքում, երեխաներից ավագն է։ Հայրը՝ Նարսիսո Ռոդրիգես II-ը՝ նավահանգստի բեռնակիրը, և մայրը՝ Ռավեդիա Մարիա Ռոդրիգեսը, ունեն իսպանական ծագում։ Մեծացել է Նյուարկում՝ Նյու Ջերսի նահանգում։ Ծնողները դեմ էին, որ Նարսիսոն իր կյանքը նորաձևության հետ կապի։ 1979 թվականին ավարտել է Սուրբ Սեսիլի միջնակարգ դպրոցը։ Նա կրթություն է ստացել Նյու Յորքի նոր դպրոցում և *Parsons School of Design-*ում։

## Կարիերա
Մինչև դիզայներ Էնն Քլեյնի մոտ աշխատելը, Ռոդրիգեսը Նյու Յորքում աշխատել է որպես արտահաստիքային դիզայներ, իսկ ավելի ուշ՝ Քելվին Քլեյնի մոտ։ 1997 թվականին նա թողարկել է իր առաջին լեյբլը։ Նրա ապրանքանիշը ճանաչում է ձեռք բերել այն բանից հետո, երբ Նարսիսոն ստեղծել է Քերոլին Բեսեթի հարսանեկան զգեստը Ջոն Ֆիցջերալդ Քենեդի կրտսերի հետ ամուսնանալու համար։

Մինչև 2006 թվականը Ռոդրիգեսը, որը դադարեցրել էր գործընկերությունը իր *Aeffe* լեյբլը թողարկողի հետ, մատակարարներին պարտք էր ավելի քան մեկ միլիոն դոլար և կարիք ուներ կտորների նվիրատվության իր գարնանային հավաքածուն ստեղծելու համար։

2007 թվականի մայիսի 5-ին Լիզ Քլայբորնը ձեռք է բերել *Narciso Rodriguez* լեյբլի բաժնեմասերի 50%-ը։ 2008 թվականին Նարսիսո Ռոդրիգեսը 12 միլիոն դոլարով Քլայբորնից վերագնել է բաժնեմասերի 50%-ը։

2008 թվականի նոյեմբերի 4-ին Միշել Օբաման, իր ամուսնու՝ Բարակ Օբամայի՝ առաջին անգամ Չիկագոյի Գրանտ պարկի բեմում հայտնվելու ժամանակ, կրել է Նարսիրսոյի 2009 թվականի գարնանային հավաքածուից շրջազգեստ, որը լայն քննարկվել է մամուլում։ Ռոդրիգեսը Բարակ Օբամայի նախընտրական արշավի կողմնակից էր և 2008 թվականի օգոստոսին նա Բուշին մեղադրել է իր բիզնեսի անկման մեջ։ Միշել Օբաման կրել է *Narciso Rodríguez* որպես առաջին տիկին վերջին անգամ *State of the Union* հայտնվելուց։

2003 թվականին Ռոդրիգեսը թողարկեց իր առաջին բուրմունքը՝ Narciso Rodriguez for Her-ը, ոգեշնչված եգիպտական ​​մուշկի յուղի շիշից, որը նրան տվել էին ավագ դպրոցում: Նարցիսո Ռոդրիգեսի այլ հայտնի բույրեր՝ Narciso Poudree (2016), Narciso Rouge (2018), Musc Noir For Her (2021):

## Ծանոթագրություններ

## Արտաքին հղումներ
* NarcisoRodriguez.com

Կատեգորիա:Նորաձևության դիզայներներ
Holiday (երգ, Lil Nas X)

**«Holiday»**, ամերիկացի ռեփեր Lil Nas X-ի երգը, որը թողարկվել է 2020 թվականի նոյեմբերի 13-ին որպես սինգլ Columbia Records լեյբլում։ Կոմպոզիցիան նվիրված է Սուրբ ծնունդին և Ամանորին։

## Նախապատմություն
Երգի մասին առաջին անգամ հայտնի է դարձել 2020 թվականի նոյեմբերի 4-ին, երբ Lil Nas X-ն իր Instagram-յան էջում հրապարակել է  «nasvember» գրառումը։ Հաջորդ սնիպպետը և նրան ուղեկցող երաժշտական տեսահոլովակը հրապարակվել են նույն թվականի նոյեմբերի 8-ին Տամպա Բեյ Բաքանիրսի և Նյու Օռլեանս Սեյնթսի պրոֆեսիոնալ ֆուտբոլային թիմերի խաղի ժամանակ։

## Տեսահոլովակներ
;«The Origins of Holiday» (թրեյլեր)
«The Origins of Holiday» անվանումով երաժշտական տեսահոլովակը թողարկվել է 2020 թվականի նոյեմբերի 8-ին։ Տեսահոլովակի սկզբում ներառված է «Old Town Road» երգից մի հատված, որին ավելի ուշ փոխարինում է «Holiday» երգը։ Տեսահոլովակը պատմում է այն մասին, թե ինչպես են անսթափ Սանտային դուրս նետում սալունից, իսկ Lil Nas X-ը վերցնում նրա գլխարկը և տեսնում «Դու հաջորդ Սանտան ես» գրությունը։ Նրա ձին վերածվում է եղջերուի, իսկ ռեփերը դառնում է նոր Սանտա Կլաուս։ Հետագայում նա պատրաստվում է տեղափոխվել 2020 թվական, սակայն արդեն ժամանակի մեջ տեղափոխվելուց հետո կովբոյի կերպարով Մայքլ Ջեյ Ֆոքսը նրան նախազգուշացնում է․

;«Holiday»
Երգի տեսահոլովակի թողարկումը կայացել է 2020 թվականի նոյեմբերի 13-ին Lil Nash X-ի պաշտոնական YouTube-ալիքում, սինգլի թողարկման օրը։ Դրանում Lil Nas X-ը պատկերում է չորս կերպարներ, որոնք գտնվում են Սանտա Կլաուսի ֆուտուրիստական արհեստանոցում։ Գործողությունը տեղի է ունենում 2220 թվականի դեկտեմբեր 24-ին՝ Սուրբ ծննդյան օրը։ Այնուհետև նա սկսում է նվերներ բաժանել՝ կառավարելով բարձր տեխնոլոգիական սահնակ՝ կարմիր *Dodge Challenger*, որին լծված են եղջերու ռոբոտներ։ Տեսահոլովակում ներառված է նաև PlayStation 5 կոնսոլի գովազդային ինտեգրացիան, որը երաժիշտը պատրաստվում էր նվիրել երեխաներին։ Տեսահոլովակի ռեժիսորն է Գիբսոն Հազարդը։

## Թողարկում
2020 թվականի նոյեմբերի 10-ին Roblox-ը ներկայացրել է «Lil Nas X Concert Experience» ներկայացումը, որն անցկացվել է նույն թվականի նոյեմբերի 14-ին։ Համերգը թողարկվել է սինգլի առաջխաղացման համար, որտեղ Lil Nash-ը կատարել է իր բազմաթիվ հայտնի երգեր։ Որպես ամփոփում՝ միջոցառումը հաջող է ճանաչվել՝ ունենալով մոտ 33 միլիոն դիտում։

## Արձագանքներ
*TNT Music*-ից Ուլյանա Պիրոգովան նկատել է, որ «Holiday»-ում ռեփերը որոշել է փորձարկել ձայնը՝ հիմք ընդունելով «բոյկոտ թրեփ-բիտը» և  երգելով «հեշտ հիշվող մեղեդի»։

## Ձայնագրության մասնակիցներ
*Tidal*-ի տվյալներով.

* Lil Nas X — վոկալ, տեքստի հեղինակ, կոմպոզիտոր,
* Take A Daytrip — պրոդյուսեր, կոմպոզիտոր, տեքստի հեղինակ, վոկալ պրոդյուսեր,
* Tay Keith — պրոդյուսեր, կոմպոզիտոր, տեքստի հեղինակ,
* Ջոսելին Դոնալդ — կոմպոզիտոր, տեքստի հեղինակ,
* Թայլեր Բրուքս — կոմպոզիտոր, տեքստի հեղինակ,
* Ջեննա Էնդրյուս —բեք-վոկալ, վոկալի պրոդյուսեր
* Skaiwater — բեք-վոկալ,
* Քոլին Լեոնարդ — մաստերինգ
* Ջորդան «DJ Swivel» Յանգ — միքսինգ
* Դենզել Բատիստ — հնչյունային ռեժիսոր
* Խուան «Saucy» Պենա - հնչյունային ռեժիսոր

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրեր

## Թողարկման պատմություն

## Ծանոթագրություններ
Մաուրիցիո Գուչի

**Մաուրիցիո Գուչի** (, ), իտալացի գործարար, Գուչի նորաձևության տան ղեկավար։ Ռոդոլֆո Գուչիի և Սանդրա Ռավելի որդին, Գուչիո Գուչիի թոռը։ Սպանվել է վարձու մարդասպանի կողմից, որին վարձել էր նրա նախկին կինը՝ Պատրիցիա Ռեջանին։

## Կյանք և կարիերա
Մաուրիցիո Գուչին ծնվել է 1948 թվականի սեպտեմբերի 26-ին Ֆլորենցիայում, դերասաններ Ռոդոլֆո Գուչիի և Սանդրա Ռավելիի ընտանիքի միակ երեխան էր։ 1972 թվականին Գուչին տեղափոխվել է Նյու Յորք, որ իր հորեղբոր՝ Ալդո Գուչիի հետ աշխատի «Գուչի»-ում։ 1980-ական թվականների սկզբներին նա ապրել է Օլիմպիկ թաուերի պենտհաուսում, որը նվիրել էր հայրը։ 1982 թվականին նա վերադարձել է Միլան, իսկ 1983 թվականին իրավաբանական պատերազմ է սկսել Ալդոյի դեմ *Gucci*-ի վրա վերահսկողության համար, երբ նա դարձել է *Gucci*-ի մեծամասնական բաժնետերը հոր մահից հետո։

1986 թվականին Գուչին փախել է Շվեյցարիա, որ խուսափի դատական հետապնդումից, այն բանից հետո, երբ Ալդոն, ցանկանալով վրեժ լուծել, նրան մեղադրել է իր հոր ստորագրությունը կեղծելու մեջ՝ ժառանգության հետ կապված հարկերը վճարելուց խուսափելու համար։ Ի սկզբանե նա մեղավոր է ճանաչվել, բայց ավելի ուշ արդարացվել է։ 1988 թվականին Մաուրիցիո Գուչին վաճառել է «Գուչիի» բաժնետոմսերի 47,8 %-ը Բահրեյի ներդրումային հիմնադրամին։

Մաուրիցիո Գուչին «Գուչի» խմբի նախագահ է դարձել 1989 թվականին։ 1991-1993 թվականներին «Գուչիի» ֆինանսները եղել են բացասական։ Մաուրիցիո Գուչիին մեղադրել են այն բանում, որ նա մեծ գումարներ է ծախսել Ֆլորենցիայում և Միլանում ընկերության շտաբ բնակարաններ ձեռք բերելու համար։ 1993 թվականին նա 170 միլիոն դոլարով վաճառել է Գուչիի իր մնացած բաժնեմասերը *Investcorp* ընկերությանը՝ վերջ դնելով Գուչի ընտանիքի կապերը ընկերության։

## Անձնական կյանք
1972 թվականին Գուչին ամուսնացել է Պատրիցիա Ռեջանի հետ։ Զույգն ունեցել է երկու դուստր՝ Ալեգրան և Ալեսանդրան։ Մաուրիցիոյի հայրը՝ Ռոդոլֆո Գուչին, սկզբում հավանություն չէր տալիս նրանց ամուսնությանը՝ Պատրիցիային անվանելով կարիերամոլ, որը միայն մտածում է փողի մասին։ 1985 թվականին Մաուրիցիոն հայտնում է կնոջը, որ պատրաստվում է կարճ ժամանակով մեկնել Ֆլորենիցիա գործնական ճամփորդության, սակայն հաջորդ օրը ուղարկում է ընկերոջը կնոջն ասելու, որ այլևս չի վերադառնալու։

1990 թվականից Գուչին սկսել է հանդիպել Պաոլա Ֆրանկի հետ, որը նրա մանկության ընկերն էր և ներկա էր Պատրիցիայի հետ նրա հարսանիքին։ Երկուսն էլ տառապում էին անհաջող ամուսնությունից։ Ֆրանկին 5 տարի Գուչիի սիրուհին էր և ապրում էր Միլանում՝ Կարսո Վենեցիայի բնակարանում։

## Սպանություն
1995 թվականի մարտի 27-ին Գուչին գնդակահարվել է վարձու մարդասպանի կողմից իր գրասենյակի աստիճանների վրա աշխատանքի գնալու ճանապարհին։ Նրա նախկին կինը՝ Պատրիցիա Ռեջանին, 1998 թվականին դատապարտվել է սպանության կազմակերպման համար։ Ըստ դատախազների՝ Ռեջանիի դրդապատճառները եղել են խանդի, փողի և իր նախկին ամուսնու հանդեպ վրդովմունքի խառնուրդ։ Նրանք պնդում էին, որ նա ցանկանում էր վերահսկողություն ստանալ Գուչիի կալվածքի վրա և ցանկանում էր խանգարել իր նախկին ամուսնուն ամուսնանալ իր նոր զուգընկերուհու՝ Պաոլա Ֆրանկիի հետ։ Առաջիկա ամուսնությունը կրկնակի կկրճատեր ալիմենտները։  Նա 18 տարի բանտում է մնացել և վաղաժամկետ ազատ է արձակվել 2016 թվականի հոկտեմբերին։

## Ծանոթագրություններ

## Արտաքին հղումներ
* The Gucci wife and the hitman: fashion’s darkest tale. Abigail Haworth.

Կատեգորիա:20-րդ դարի գործարարներ
Կատեգորիա:Իտալացի գործարարներ
Վիտալի Գաբրիելյան

**Վիտալի Ռուբենովիչ Գաբրիելյան ** (), բելառուսաբնակ հայազգի խորհրդային մարզիկ, շաշիստ, գրոսմայստեր, ԽՍՀՄ քառակի չեմպիոն (1966, 1969, 1973, 1977), ԽՍՀՄ սպորտի վարպետ (1962)։

## Կենսագրություն
Ծնվել է Բաքվում, 1958 թվականին ծննդավայրի պիոներների և դպրոցականների պալատում Նիկոլայ Խաչատուրովի ղեկավարությամբ զբաղվել է շաշկով։ 1960 և 1961 թվականներին դարձել է ԽՍՀՄ պատանիների շաշկու չեմպիոն։ 1963 թվականին առաջին անգամ նվաճել է ԽՍՀՄ մեծահասակների չեմպիոնի տիտղոսը։ 1966, 1969, 1973, 1977 թվականներին  Վիտալի Գաբրիելյանը դարձել է ԽՍՀՄ չեմպիոն, իսկ 1969, 1977, 1981, 1982 թվականներին Բանակային մարզական ակումբի կազմում՝  ԽՍՀՄ գավաթակիր։ Նրա  անունը 15 տարի շարունակ դասվել է ԽՍՀՄ-ի ուժեղագույն շաշկիստների շարքին։

Վիտալի Գաբրիելյանը հաջողություններ է գրանցել նաև շաշկու միջազգային մրցաշարերում․ եղել է Ադրբեջանական ԽՍՀ չեմպիոն և ԱՄՆ֊ի բաց առաջնության հաղթող (1987), մասնակցել է ԽՍՀՄ առաջնության եզրափակչին։

Արցախյան շարժումը սկսվելուն պես Վիտալի Գաբրիելյանը ստիպված տեղափոխվել է Երևան, որտեղ  նշանակվել է Հայաստանի շաշկու հավաքականի ավագ մարզիչ, ընտրվել է Հայաստանի շաշկու ֆեդերացիայի նախագահի տեղակալ։

1994 թվականին Վիտալի Գաբրիելյանը տեղափոխվել է Մարիինա Գորկա քաղաք և հանդես եկել Բելառուսում։ 1999 թվականին նա հրավեր է ստացել հանդես գալու բրազիլական «Սան Անդրե» ակումբում, որի կազմում դարձել է բրազիլական շաշկու աշխարհի չեմպիոն։

Որդու՝ Վլադիսլավի հետ 2008 թվականին մասնակցել է Պեկինում տեղի ունեցած առաջին Համաշխարհային մտքի խաղեր մրցաշարին։

Մարինա Գորկայում ավանդական է դարձել Վիտալի Գաբրիելյանի անվան «Տերևաթափ» շաշկու մրցաշարը։

Վիտալի Գաբրիելյանը 12 մեթոդական ձեռնարկի հեղինակ է։

## Ընտանիք
*Կինը՝ Գալինա Ֆրիդ, շաշկու սպորտի վարպետ, Ադրբեջանական ԽՍՀ և «ԲՄԱ»֊ի կրկնակի չեմպիոն, միջազգային մրցաշարերի մասնակից։
*Որդին՝ Վլադիսլավ Գաբրիելյան, ԽՍՀՄ սպորտի վարպետ, «ԲՄԱ»֊ի չեմպիոն, ԽՍՀՄ պատանիների շրջանում ռուսական շաշկու չեմպիոն (1989), անգլիական շաշկու ԽՍՀՄ չեմպիոն (1991)։

## Ծանոթագրություններ

## Արտաքին հղումներ
* Виталий Габриелян на сайте Федерации шашек Белоруссии
* Виталий Габриелян на сайте «Шашки России»
* Интервью Виталия Габриеляна газете «Ноев Ковчег» 

Կատեգորիա:Ադրբեջանի պետական տնտեսագիտական համալսարանի շրջանավարտներ
Կատեգորիա:ԽՍՀՄ չեմպիոններ
Կատեգորիա:ԽՍՀՄ սպորտի վարպետներ
Կատեգորիա:Խորհրդային մարզիկներ
Կատեգորիա:Շաշիստներ
Հանրապետության դարպասապահը

**«Հանրապետության դարպասապահը»** (), Լև Կասիլի վեպը, Խորհրդային Միության գեղարվեստական գրականության առաջին նմուշներից մեկը սպորտային թեմատիկայով։ Գրվել է 1937 թվականին և հրատարակվել ԽՍՀՄ-ում (առաջին անգամ տպագրվել է «Красная новь» ամսագրում, լույս է տեսել նաև դպրոցականներիհամար նախատեսված «Пионерская правда» հավելվածում 1937-1939 թվականներին), ինչպես նաև այլ երկրներում։ Երկրորդ հրատարակությունը լույս է տեսել միայն 1959 թվականին՝ քսան տար անց։ Վեպը հրատարակվել է «Դարպասապահը» (1936) ֆիլմի հաջողությունից հետո և գրվել է նրա սցենարի հիման վրա, որի հեղինակը նույնպես Կասիլն է։

## Սյուժե
Վեպը պատմում է Հոկտեմբերյան հեղափոխությունից առաջ, դրա ընթացքում դրան հաջորդած առաջին երկու տասնամյակների ընթացքում երկու երիտասարդների կյանքի մասին։

Նրանցից մեկը Անտոն Կանդիդովն է, որը ծնունդով բանվորական ընտանիքից է։ Հեղափոխությունից հետո աշխատում  է որպես բեռնակիրների արտելի բրիգադիր հայրենի քաղաքում։ *Гидраэр* մոսկովյան գործարանի բանվորների հետ հանդիպումից հետո (որոնք միևնույն ժամանակ ֆուտբոլիստ-մարզիկներ են) տեղափոխվում է Մոսկվա և դառնում հայտնի դարպասապահ։

Երկրորդը Եվգենի Կարասիկն է, որը ծնունդով բժշկի մտավորական ընտանիքից է։ Հեղափոխությունից հետո նա դառնում է հայտնի լրագրող։

Սպորտը վեպում ներկայացվում է խորհրդային տեսանկյունից՝ «ո՛չ» պրոֆեսիոնալ սպորտին, բոլոր մարզիկները պետք է ինչ-որ տեղ աշխատեն։ Նույն մտքերը Լև Կասիլն արտահայտել է նաև «Սպիտակ թագուհու քայլը» () վեպում։

### Գլխավոր հերոսի նախատիպ
1958 թվականին Լև Կասիլն Անատոլի Ակիմովին նվիրած օրինակի հեղինակային մակագրության մեջ գրել է, որ նա է վեպի գլխավոր հերոսի՝ Անտոն Կանդիդովի նախատիպը։ Սակայն «Դարպասապահը» ֆիլմի սցենարը գրելու ժամանակ (1935 թվական) Ակիմովը դեռ հայտնի լրագրող չի եղել, ինչը կասկածի տակ է դնում այդ փաստը։

## Ծանոթագրություններ

## Արտաքին հղումներ
* Ранний Кассиль: Творчество писателя 1920—1930-х годов // Сайт проекта *sgu*.*ru*

Կատեգորիա:1937 վեպեր
Կատեգորիա:Գրքեր այբբենական կարգով
Կատեգորիա:Լև Կասիլի ստեղծագործություններ
Կատեգորիա:Ռուսերեն վեպեր
Dear Socks, Dear Buddy

***Dear Socks, Dear Buddy: Kids' Letters to the First Pets*** (թարգմ․՝ «Թանկագին Սոքս, թանկագին Բադդի․ մանկական նամակներ առաջին ընտանի կենդանիներին»), երեխաների համար նախատեսված գիրք, որը գրել է ԱՄՆ առաջին տիկին Հիլարի Քլինթոնը։ Թողարկվել է 1998 թվականին *Simon & Schuster* հրատարակչության կողմից։

Սյուժեն պատմում է Սպիտակ տանը 1992-1996 թվականներին ապրած ընտանի կենդանիների՝ Սոքս կատվի և Բադդի շան մասին։

## Պատում
Գրքում տեղ են գտել ավելի քան 50 նամակներ, որոնք Քլինթոնների երեխաներ գրել են ընտանի կենդանիներին, ինչպես նաև Սոքս կատվի և Բադդի շան շուրջ 80 լուսանկարներ։ Նաև ներառվել են Բիլ Քլինթոնի որոշ նամակներ, որոնցում նա խոսում է կենդանիների վարքի և նրանց միջև մրցակցության մասին։

Վերջում տրվում է տնային կենդանիների խնամքի մի քանի խորհուրդ և կոչ՝ սովորեցնել երեխաներին արտահայտել իրենց մտքերը նամակում։ Վերջին գլուխը ստացել է «Նշում Ամերիկայի պարկերի և գանձերի փրկության մասին» անվանումը։

## Պատմություն
[thumb|left|upright|[Հիլարի Քլինթոնն ընտանի կենդանիների հետ]]
Գիրքը գրելու գաղափարը հայտնվել է *Simon & Schuster* հրատարակչության մոտ Հիլարի Քլինթոնի մեկ այլ բեսթսելերի՝ «It Takes a Village» գրքի հաջողությունից հետո։ Մտահղացման հեղինակների կարծիքով՝ դա Սպիտակ տանը ընտանի կենդանիների մասին գրքերի մի ամբողջ շարքի լավ շարունակությունն էր, նախորդ մասը գրել է Բարբարա Բուշը Միլլի շան մասին։

1998 թվականի հունիսին հրապարակայնորեն հայտարարվել է գիրք թողարկելու մտադրության մասին։ Լրագրող Լինդա Քուլմանն օգնել է Քլինթոնին գրել և խմբագրել այն։ *Book* պարբերականն ավելի ուշ Քուլմանին բնութագրել է որպես գրական նեգր։ Տպաքանակը կազմել է 500 հազար օրինակ, ընդ որում՝ վաճառվել է 350 հազար օրինակ։ Գովազդային արշավը զանգվածային չէր, ինչպես այն անցկացվել է *«It Takes a Village»* գրքի դեպքում, ուստի վաճառքները նույնպես նվազել են (որպես մեկ այլ պատճառ է նշվել հատուկ ժանրը)։ Բիլ Քլինթոնը գիրքը չի գովազդել Քլինթոն-Լևինսկի սկանդալի և դրան հաջորդած իմպիչմենտի պատճառով։

## Եկամուտ
Հիլարի Քլինթոնի հայտարարության համաձայն՝ նա կանխավճար չի ստացել գիրք գրելու համար։ Բոլոր եկամուտները նա փոխանցել է National Park Foundation-ին՝ ԱՄՆ ազգային պարկերի ծառայության պաշտոնական բարեգործական կազմակերպությանը։ Հրատարակիչը նաև հայտարարել է, որ գումարի մի մասը կփոխանցվի հիմնադրամին։ Գրականության Հեղինակային իրավունքները նույնպես փոխանցվել են հիմնադրամին, որպեսզի ազատվեն հարկերի վճարումից։

## Ծանոթագրություններ

Կատեգորիա:1998 գրքեր
Կատեգորիա:Անգլերեն գրքեր
Կատեգորիա:Մանկական գրքեր
Ո՞վ է հորինել անիվը

**«Ո՞վ է հորինել անիվը»** (), խորհրդային երիտասարդական գեղարվեստական ֆիլմ, որը նկարահանել է ռեժիսոր Վլադիմիր Շրեդելը 1966 թվականին «Լենֆիլմ» ստուդիայում Վլադիմիր Կրակովսկու «Վերադարձ դեպի հորիզոն» () վիպակի հիման վրա։

Ֆիլմի պրեմիերան կայացել է 1967 թվականի ապրիլի 24-ին։

## Սուժե
Լիրիկական ֆիլմ է առաջին սիրո և ինքնուրույն կյանքի առաջին փորձերի մասին։

Դպրոցն ավարտելուց հետո Սևա Լոսևը աշխատանքի է ընդունվում քիմկոմբինատում։ Ֆիլմի հերոսը բանվոր տղա է, հետաքրքրասեր և խոհուն, երբեմն դյուրահավատ է մարդկանց նկատմամբ, երբեմն էլ ավելորդ կասկածամիտ է ու դյուրագրգիռ («Երևի վատ բնավորություն ունեմ», — խոստովանում է նա ֆիլմի վերջին կադրում՝ դիմելով հանդիսատեսին)։ Սիրո, բարեկամության, աշխատանքի հարցում ամեն ինչ հարթ չէ, ամեն ինչ միանգամից չի ստացվում, բայց նա համառորեն փնտրում է իր տեղը կյանքում, իր իսկական կոչումը։ Երիտասարդի բնավորության կայացման միջոցով նա հասնում է մարդկանց առջև իր գործերի համար բարձր պատասխանատվության գիտակցման։

## Դերերում
* Գեորգի Կորոլչուկ – *Սևա Լոսև (լուսագրերում՝ Յուրի Կորոլչուկ)
* Գալինա Նիկուլինա – *Սաշա
* Պոլինա Կումանչենկո – *մորաքույր
* [[Նատալյա Սելեզնյովա]]
* [[Գեորգի Վիցին]] – *քեռի Կոլյա
* Միխայիլ Գլուզսկի – *գործկոմի վարիչ
* Վիկտոր Կոստեցկի – *Ալեքսեյ Եգորով
* Նիկոլայ Վոլկով (ավագ) – *ակադեմիկոս Շչեգլով
* Նատալյա Գուրզո – *Իննա
* Բորիս Ռիժուխին – *գլխավոր ինժեներ
* Սերգեյ Դրեյդեն – *Վիկտոր
* Բալիս Դվարիոնաս – *դաշնակահար
* Թամարա Վալասիադի – *էպիզոդ

Ֆիլմում հնչում է կոմպոզիտոր Իսահակ Շվարցի «Облако напрокат» երգը (տեքստը՝ Գենադի Շպալիկովի) և «Каникулы любви» («У моря, у синего моря») երգը ճապոնական դուետի կատարմամբ։

## Ծանոթագրություններ

## Գրականություն
* 

## Արտաքին հղումներ
* 
* «Советский экран» 1967 года
* 

Կատեգորիա:1960-ականների ռուսերեն ֆիլմեր
Կատեգորիա:1966 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Ամպամած օր (նկար, Էլլերտ)

«**Ամպամած օր**» (), ռուս դեկորատոր, նկարիչ, գրաֆիկ, բնանկարի և ժանրային գեղանկարչության վարպետ Նիկոլայ Էլլերտի նկարներից։ Այս ստեղծագործությունը հեղինակը վրձնել է 1896 թվականին. համարվում է նկարչի վերջին գործերից։ Յուղաներկով կտավի չափերն են 35 × 48 սմ։

Այսօր «Ամպամած օր» ստեղծագործությունը պահպանվում և ցուցադրվում է Կալուգայի կերպարվեստի թանգարանում (Կալուգա, Ռուսաստան)։

## Պատմություն
«Ամպամած օր» ստեղծագործությունը հեղինակը վրձնել է 1896 թվականին։ Նկարելուց հետո կտավը ներկայացվել է ցուցադրության, որտեղից էլ այն գնել է կալուգացի մեկենաս Ն. Ի. Վասիլևը։ Հետագայում նա տունը և կտավների հավաքածուն հանձնել է քաղաքին։

Այս պահին կտավը գտնվում է Կալուգայի կերպարվեստի թանգարանում։ Ստեղծագործությունը թողարկվել է նաև նամականիշների վրա։

## Նկարագիր
«Ամպամած օր» կտավը փոքր բնանկար է, որտեղ ներկայացված է ամառանոցային կյանքի մի տեսարան։ Կտավի կենտրոնում պատկերված է շավիղ՝ անտառի եզրին։ Մոտակայքում հատուկենտ երիտասարդ սոճիներ են աճում։ Գյուղական ճանապարհին երևում է վարդագույն հանդերձանքով գյուղացի կինը, որը նայում է քիչ հեռու գտնվող հեծանվորդին։ XIX դարավերջին գյուղական կյանքում հեծանիվը դեռևս համարվում էր արտառոց երևույթ։

Ժանրային տեսարանն այնքան է ձուլված բնանկարին, որ դիտելիս չի շեղում հայացքը բնությունից։ Հեղինակը մեծ ճշգրտությամբ դիտողին է փոխանցում ամառային արևոտ օրվա տպավորությունը և լողացող ամպերն ու դրանից առաջացած թեթև ստվերները։ Բնանկարն արված է կանաչի, ոսկեկանաչի ու  ոսկեդեղինի երանգներով։

## Ծանոթագրություններ

## Արտաքին հղումներ
* «Ամպամած օր» ստեղծագործությունը 

Կատեգորիա:1896 նկարներ
Կատեգորիա:Բնանկարներ
Կատեգորիա:Կալուգայի կերպարվեստի թանգարանի նկարներ
Կատեգորիա:Նիկոլայ Էլլերտի նկարներ
Կատեգորիա:Ռուսաստանի արվեստ
Հեզաբարոն

**«Հեզաբարոն»** (), խորհրդային լիամետրաժ սև-սպիտակ գեղարվեստական ֆիլմ, որը բեմադրել է ռեժիսոր Ալեքսանդր Բորիսովը 1960 թվականին «Լենֆիլմ» կինոստուդիայում Ֆեոդոր Դոստոևսկու համանուն պատմվածքի հիման վրա։

Ֆիլմի պրեմիերան ԽՍՀՄ-ում տեղի է ունեցել 1960 թվականի հոկտեմբերի 12-ին։

## Սյուժե
Անօժիտ աղջիկն ամուսնանում է վաշխառուի հետ։ Բայց հետագայում իմանում է ամուսնու անցյալի մասին․ այն մասին, թե ինչ հանգամանքներում է նա հեռացել գնդից։ Հեզաբարոն փորձում է ապստամբել իր արհամարհելի ամուսնու հետ կյանքի դեմ։

## Դերերում
* Իա Սավինա – *Հեզաբարո
* Անդրեյ Պոպով – *վաշխառու
* Վերա Կուզնեցովա – *Լուկերա
* Պանտելեյմոն Կրիմով – *Եֆիմովիչ

## Էպիզոդներում
* Զինաիդա Դորոգովա – *էպիզոդ
* Պավել Սուխանով – *վաճառական
* Օլգա Սեմյոնովա – *էպիզոդ
* Ալեքսանդրա Յոժկինա – *մորաքույր
;Լուսագրերում նշված չեն․
* Ալեքսանդր Գուստավսոն – *սպա
* Նիկոլայ Կրյուկով – *գնդապետ
* Գեորգի Կուրովսկի – *սպա
* Սերգեյ Պոլեժաև – *էպիզոդ
* Ադոլֆ Շեստակով – ''էպիզոդ

## Նկարահանող խումբ
* Սցենարի հեղինակ՝ Ալեքսանդր Բորիսով, Ակիբա Գոլբուրտ
* Բեմադրող ռեժիսոր՝ Ալեքսանդր Բորիսով
* Գլխավոր օպերատոր՝ Դմիտրի Մեսխիև
* Նկարիչներ՝ Բելլա Մանևիչ, Գեորգի Կրոպաչև
* Ռեժիսոր՝ Լև Մախտին
* Կոմպոզիտոր՝ Լյուցիան Պրիգոժին
* Հնչյունային օպերատոր՝ Սեմյոն Շումախեր
* Կոստյումների նկարիչ՝ Մ. Ռաֆալովիչ
* Օպերատոր՝ Վլադիմիր Չումակ
* Մոնտաժող՝ Ն. Նիկոլաև
* Խմբագիր՝ Իսահակ Գլիկման
* Խորհրդատու՝ Ա. Վոյտով
* Ֆիլմի տնօրեն՝ Յ. Ռոդին

## Ծանոթագրություններ

## Արտաքին հղումներ
* 
* «Кроткая» Аннотированный каталог фильмов киностудии «Ленфильм» 1918—2003.
* «Кроткая» на сайте «Энциклопедия отечественного кино».
* 
* 
* 

Կատեգորիա:1960 ֆիլմեր
Կատեգորիա:1960-ականների ռուսերեն ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Գրական ստեղծագործությունների էկրանավորումներ
Կատեգորիա:Խորհրդային դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:1960 դրամա ֆիլմեր
Կատեգորիա:1960-ականների խորհրդային ֆիլմեր
Եղբայր 2. Վերադարձ դեպի Ամերիկա (տեսախաղ, 2000)

«**Եղբայր 2. Վերադարձ դեպի Ամերիկա**» (ռուսերեն՛ **Брат 2: Обратно в Америку**) առաջին անձի մարտա-արկածային տեսախաղ է։ Առաջին խաղը՝ հիմնված ռուսական ֆիլմի վրա։ Այն մշակվել և թողարկվել է 2000 թվականի նոյեմբերի 21-ին Руссобит-М-ի կողմից Windows պլատֆորմի համար (95, 98 և 2000)։ Դա համանուն ֆիլմի շարունակությունն է։

«Եղբայր 2. Վերադարձ դեպի Ամերիկա»-ը քննադատների կողմից ընկալվեց բավականին անկարևոր՛ ակնարկներում նշվեցին թույլ գրաֆիկա և բագեր։

## Սյուժե
Խաղի սյուժեն «Եղբայր 2» ֆիլմի շարունակությունն է։ Համանուն ֆիլմից խաղի գլխավոր հերոսը՝ Դանիլա Բագրովը, իմանում է, որ իր եղբայր Վիկտոր Բագրովին գողացել է ամերիկյան մաֆիան։ Դանիլան որոշում է վերադառնալ Ամերիկա՝ փրկելու եղբորը։ Նա մտնում է թանգարան, որտեղ հանդիպում է թանգարանի վիրավոր պահակին, որին ճանաչում էր։ Վերջինս, նախքան մահանալը, խնդրել է զանգահարել Իլյային և հայտնել իր հեռախոսահամարը։ Դանիլան, վերցնելով սպանվածի դանակը, սկսում է կտրել բոլոր պահակների գլուխները, ապա ստորգետնյա մուտքով հեռանում է թանգարանից։

Ամերիկայում Դանիլան առաջին անգամ գնաց Չիկագոյի առևտրի համալիր՝ իմանալով, որ այն պատկանում է հենց Ռիչարդ Մանիսին (խաղում կոչվում էր Մինոս), ֆիլմի գլխավոր հակառակորդին։ Գնալով դեպի առևտրի համալիր՝ գլխավոր հերոսը օդափոխության միջոցով թափանցում է Ռիչարդ Մանիսի ենթականերից մեկի սենյակ։ Սենյակում Մաննիսը մի ենթակայի ասաց, որ ավազակները Վիկտոր Բագրովին տարել են պահեստ։ Դանիլան գնաց այնտեղ եղբորը փրկելու, բայց նա այնտեղ չէր։ Մտնելով պահեստի վարչական շենք՝ Դանիլան որոշում է ականապատել և պայթեցնել այն։

Պահեստի պայթյունից հետո տեղի ոստիկանները ժամանել են հանցագործության վայր և գլխավոր հերոսին տարել ոստիկանական բաժանմունք։ Նրան հաջողվում է փախչել այնտեղից, որից հետո ճանապարհ է ընկնում դեպի կայանատեղի, գողանում է ոստիկանական մեքենաներից մեկը և թաքնվում Չիկագոյում՛ Հարլեմ թաղամասում։ Որոշ ժամանակ անց Մաննիսի հրոսակները հայտնաբերեցին Դանիլային։ Բագրովը գաղտագողի ներս է մտնում շենք, բարձրանում երրորդ հարկ և բնակարաններից մեկում իջնում է հրշեջը։ Պոկվելով ավազակներից՝ Դանիլան որոշում է գնալ ակումբ՝ Վիկտորի մասին տեղեկություններ ստանալու համար։ Միաժամանակ ակումբում է ինքը՝ Մեննիսը։

Մտնելով գրասենյակ՝ գլխավոր հերոսը լսում է Մաննիսի և նրա կամակատարի խոսակցությունը։ Գործարարը դժգոհել է, որ մեծ գումար է ներդրել այս ակումբում եւ սպասում է եկամուտների ավելացման։ Մաննիսը «խելագար ռուսի» մասին էլ ասել է՝ նկատի ունենալով եղբորը փնտրող Դանիլային. Այնուհետև Դանիլան ևս մեկ անգամ գաղտագողի մտնում է մենեջերի գրասենյակ և հարցնում նրան, թե որտեղ է թաքնված Մաննիսը։ Մենեջերը նրան տալիս է գումարը և պատասխանում, որ Մաննիսը դեռ իր շենքում է։ Խաղի վերջում, երբ Դանիլան արդեն գտել է Վիկտորին և սպանել Մենիսին, նա ևս մեկ անգամ հայտարարում է, որ ուժը ճշմարտության մեջ է, ոչ թե փողի մեջ (ֆիլմի աուդիո ուղին օգտագործվել է ձայնային դերասանական գործունեության համար)։ Արդյունքում Դանիլան ազատում է եղբորը։

## Ծանոթագրություններ

## Արտաքին հղումներ
* «Եղբայր 2։ Վերադարձ դեպի Ամերիկա» պաշտոնական կայք 
* «Եղբայր 2. Վերադարձ դեպի Ամերիկա» Руссобит-М կայքում
Սիմոն Պրու-Սենեկալ

**Սիմոն Պրու-Սենեկալ** (, ), կանադացի գեղասահորդ, որը զուգընկեր Թինա Կարապետյանի հետ ներկայացնում է Հայաստանը։ Նրանք Զագրեբի 2015 Golden Spin մրցաշարի բրոնզե մեդալակիրներ են և ազատ ծրագրով հանդես են եկել Եվրոպայի երկու առաջնություններում (2016, 2017)։ 2021 թվականի սեպտեմբերի 25-ին Գերմանիայի Օբերստդորֆ քաղաքում կայացած Nebelhorn Trophy մրցաշարում Սիմոն Պրու-Սենեկալը և նրա զուգընկեր Թինա Կարապետյանը իրավունք ստացան մասնակցելու 2022 թվականի ձմեռային օլիմպիական խաղերին (Պեկին, Չինաստան), որտեղ զբաղեցրին 18-րդ հորիզոնականը։

## Անձնական կյանք
Սիմոն Պրու-Սենեկալը ծնվել է 1991 թվականի դեկտեմբերի 6-ին ԼաՍալում, Քվեբեկ, Կանադա։

## Կարիերա
### Վաղ տարիներ
Պրու-Սենեկալը յոթ տարեկանում տափօղակով հոկեյից տեղափոխվել է գեղասահք և տասներկու տարեկանում միավորվել է իր առաջին զուգընկերոջ՝ Ջոզիան Շոլետի հետ։ Նրանք զբաղեցրել են 11-րդ տեղը և՛ 2011, և՛ 2012 Կանադայի պատանիների առաջնություններում։ Սենեկալը և Քրիստինա Պենկովը 2013 թվականի Կանադայի պատանիների առաջնությունում 15-րդն էին։ Հաջորդ երկու մրցաշրջանում նրա զուգընկերն է եղել Մելիսանդ Դյուման՝ արդեն մեծահասակների տարիքային խմբում։ Նրանք զբաղեցրել են 11-րդ տեղը 2014 թվականի Կանադայի առաջնությունում և 12-րդը՝ 2015 թվականին։

### Կարապետյան/Պրու-Սենեկալ պարային զույգ
2015 թվականի մայիսին Պրու-Սենեկալը միավորվեց Թինա Կարապետյանի հետ, և նրանք սկսեցին ներկայացնել Հայաստանը։

Միջազգային ասպարեզում առաջին ելույթի ժամանակ 2015-16 ISU Challenger Series (CS) միջոցառման 2015 Ice Challenge-ում նրանք զբաղեցրին վեցերորդ տեղը։ Այդ մրցաշարը տեղի էր ունեցել հոկտեմբերին Ավստրիայի Գրաց քաղաքում։ Դեկտեմբերին նրանք նվաճեցին CS-ի իրենց առաջին մեդալը՝ բրոնզը, 2015 թվականի Զագրեբի Golden Spin-ում։

2016 թվականի հունվարին Կարապետյան/Պրու-Սենեկալը մեկն էր այն քսան զույգերից, որոնք որակավորվեցին Սլովակիայի Բրատիսլավա քաղաքում կայացած Եվրոպայի առաջնության եզրափակիչ փուլին՝ կարճ ծրագրում զբաղեցնելով 20-րդ տեղը։ Ազատ ծրագրում 18-րդ տեղը գրավելուց հետո ընդհանուր հաշվարկում նրանք զբաղեցրին 18-րդ տեղը։

2022 թվականի ձմեռային օլիմպիական խաղերի (Պեկին, Չինաստան) կարճ ծրագրում նրանք 19-րդն էին՝ 65,87 միավոր արդյունքով, իսկ ազատ ծրագրում՝ 101,16 միավորով 16-րդը։ Ընդհանուր հաշվարկում նրանք զբաղեցրին 18-րդ հորիզոնականը։

## Ծանոթագրություններ

## Արտաքին հղումներ
* 

Կատեգորիա:Ապրող անձինք
Կատեգորիա:Կանադացի գեղասահորդներ
Կատեգորիա:Օլիմպիական խաղերի մարզիկներ Հայաստանից
Կոորդինատներն անհայտ են

**«Կոորդինատներն անհայտ են»** (), խորհրդային գեղարվեստական ֆիլմ, որը նկարահանել է ռեժիսոր Միխայիլ Վինյարսկի Օդեսայի կինոստուդիայում։

Ֆիլմի պրեմիերան տեղի է ունեցել 1957 թվականի հոկտեմբերի 2-ին։

## Սյուժե
«Ուրալ» և «Կրեմլ» հեղուկանավերը պետք է ավիացիոն բենզին հասցնեն Տուապսեից Բալթիկա, Լենինգրադ։ Այսդես խորհրդային նավաստիների համար սկսվում է Հայրենական մեծ պատերազմ է սկսվում։ Խաղաղ նավերը գնդակոծվում են ֆաշիստական ռմբակոծիչների կողմից։ Խորտակվում է «Ուրալ» տանկերը։ Նրա անձնակազմից «Կրեմլ» նավ են վերցրել միայն ռադիստ Դոլինսկուն։ «Կրեմլի» նավապետ Չալին և քաղօգնական Կրուտովը, անկախ ամեն ինչից, որոշում են արժեքավոր բեռը հասցնել Լենինգրադ։

## Դերերում
* Օլեգ ժակով – *Իվան Ֆոմիչ Չալին, «Կրեմլ» հեղուկանավի նավապետ
* Լեոնիդ Գալլիս – *Ակիմ Իվանովիչ Կրուտով, «Կրեմլ» հեղուկանավի քաղօգնական
* Էդուարդ Բրեդուն – *Բրագին
* Յուրի Պրոկոպովիչ – *Կոնստանտին Գեորգիևիչ Դոլինսկի, «Ուրալ» հեղուկանավի ռադիստ
* Նադեժդա Չերեդնիչենկո – *Նյուրա Մասլեննիկովա
* Նիկոլայ Յակովչենկո – *Ֆեոդոր Միխայլովիչ, նավի խոհարար
* Եվգենի Կոտով – *Վասյա-շվեդ
* Նիկոլայ Կլյուչնև – *Վանյա Սոմով
* Օլեգ Մոկշանցև – *Սոլոնին, «Կրեմլ» հեղուկանավի ռադիստ
* Ստեպան Կռիլով – *Ստեպանիչ
* Վիտալի Կրավչենկո – *Պոդոպրիգորա
* Ռոզա Բալաշովա – *Քսենյա Տարասովնա, Կրուտովի կինը
* Վիկտոր Կովալ – *Ալեքսեյ Վիկտորովիչ, մեխանիկ
* Արթուր Նիշչյոնկին – *նավաստի
* Ալեքսանդր Տոլստիխ – ''նավաստի (լուսագրերում նշված չէ)

## Ծանոթագրություններ

## Արտաքին հղումներ
* «Կոորդինատներն անհայտ են» (1957)

Կատեգորիա:1950-ականների ռուսերեն ֆիլմեր
Կատեգորիա:1957 ֆիլմեր
Կատեգորիա:Խորհրդային արկածային ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Ալյոնկա (ֆիլմ)

**«Ալյոնկա»** (), խորհրդային գեղարվեստական ֆիլմ, որը նկարահանել է ռեժիսոր Բորիս Բառնետը 1961 թվականին «Մոսֆիլմ» կինոստուդիայում Սերգեյ Անտոնովի համանուն վիպակի մոտիվներով։

## Սյուժե
«Ալյոնկա» քնարական կատակերգությունը պատմում է այն մարդկանց մասին, որոնք 1950-ականների կեսերին մեկնել են Ղազախստանի տափաստան՝ մասնակցելու խոպան հողերի յուրացմանը։

Բերքահավաքի ժամանակ իննամյա Ալյոնկան ծնողների հետ գնում է 500 կիլոմետր հեռավորության վրա գտնվող շրջանային կենտրոն, որպեսզի շարունակի ուսումը դպրոցում, որը դեռ չկա նոր սովխոզում։ Նրա ընկերակիցները երկար ճանապարհի ընթացքում պատմում են իրենց կյանքի ու սիրո մասին։

Ֆիլմը բաղկացած է մի քանի նովելներից. ճանապարհին հերոսների պատմած յուրաքանչյուր պատմություններից ռեժիսորը կինոդիտողներին ներկայացնում է Ալենկայի ընկալման միջոցով, երեխայի աչքերով։

Բժշկական ինստիտուտն ավարտելուց հետո Ռիգայից խոպան է գնում երիտասարդ մասնագետ՝ ստոմատոլոգ Էլզա Կալնինը (Անդա Զայցե)։ Սովխոզային բուժկետում, որը տեղակայված է վագոն-տնակում, առանձին կաբինետ և ատամնաբուժական աթոռ չկա։ Բայց Էլզան չի վախենում դժվարություններից և գնում է Արիկ շրջանային կենտրոն՝ նոր սարքավորումներ բերելու։

Ալյոնկա ընկերակիցներին պատմում է, թե ինչպես է նա որոշել դպրոցում հինգ երկուս ստանալ և գրեթե խելագարության է հասցրել ծեր բարի ուսուցիչ Վիտամինիչին (Էրաստ Գարին)։

Մեխանիզատոր Ստեպան Ռևունի (Վասիլի Շուկշին) ընկերուհին՝ մայրաքաղաքացի  աղջիկ Լիդյան (Մայա Մենգլետ) ձանձրանում է Բելոգորսկում՝ կոմերիտական շինհրապարակում, ուր Ստեպանը նրան տարել է Մոսկվայից։ Զույգը տեղափոխվում է խոպան, բայց այստեղ նրանց ընտանեկան կյանքը անմիջապես չի կարգավորվում, բացի այդ, սովխոզում չկա ՔԿԱԳ։

Պարզ ու բարի ռուս կին Վասիլիսա Պետրովնայի (Իրինա Զարուբինա) հետ խոպանում դժբախտություն է տեղի ունեցել։ Փրկելով ցանքսի հիմնադրամը՝ նրա դուստր Լիզան (Նատալյա Սելեզնյովա) մահացել է։ Սիբիրյան գյուղում ապրում է Վասիլիսայի մյուս դուստրը, որն անպայման ցանկանում է գալ խոպան՝ փոխարինելու մահացած քրոջը։

Ոչ սոցիալական խնդիրներ ներկայացվում են մանկական ընկալմամբ։ Ընկալման բուն սկզբունքն է՝ «աշխարհը երեխայի աչքերով», պատկերը դրվում է «Սերյոժայի», «սահադաշտի և ջութակի», «Մարդը գնում է արևի ետևից» և երիտասարդ սերնդի այլ աշխատանքների հետ նույն շարքում։ Նրանց հետ համեմատությանը Բառնետը դիմանում է՝ երբեմն նույնիսկ առաջ անցնելով:

## Դերերում

## Ծանոթագրություններ

## Գրականություն

* 

* 
* 

## Արտաքին հղումներ
* «Алёнка» (1961) на сайте «Энциклопедия отечественного кино»

Կատեգորիա:1960-ականների ռուսերեն ֆիլմեր
Կատեգորիա:1961 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային կինոկատակերգություններ
Կատեգորիա:Խորհրդային ֆիլմեր
Կատեգորիա:1960-ականների խորհրդային ֆիլմեր
Իսաֆյորդուր

**Իսաֆյորդուր** (), քաղաք Իսլանդիայի հյուսիս-արևմուտքում՝ Վեստֆիրդիր թերակղզու ամենամեծ քաղաքը։ Բնակչությունը՝ ։

## Աշխարհագրություն
Իսաֆյորդուրը գտնվում է Իսլանդիայի ծայր հյուսիս-արևմուտքում՝ Վեստֆիրդիր շրջանում։ Իսաֆյարդարբայր համայնքի վարչական կենտրոնն է։
Քաղաքը գտնվում է Սկուտիլֆյորդի ափին, Վեստֆիրդիրի ամենամեծ ֆյորդի՝ Իսաֆյորդի բազուկներից մեկը։ Քաղաքը Վեսթֆյորդս շրջանի առևտրային և տնտեսական կենտրոնն է։ Քաղաքի տարածքը անընդհատ ավելանում է ֆյորդի ջրերը ցամաքեցնելու և ավազով մաքրելու հետևանքով։ Իսաֆյորդուր քաղաքի բնակչությունը կազմում է 3968 մարդ (2008 թվականի դեկտեմբերի 1-ի տվյալներով)։

## Պատմություն
Առաջին վերաբնակիչները ներկայիս քաղաքի տեղանքում հայտնվեցին 920 թվականին։ Հետագայում այստեղ հաստատվեցին նորվեգացի և իսլանդացի վաճառականներ, իսկ 16-րդ դարում մի քանի անգլիական և գերմանական ընկերություններ հիմնեցին իրենց առևտրային կետերը Իսաֆյորդուրում։ Այնուհետև, երբ Իսլանդիայում դանիական տիրապետության տարիներին արգելվում էր արտաքին առևտուրը, քաղաքի հարավային ծայրամասում կառուցվեցին մի շարք շենքեր, որոնք այսօր Իսլանդիայի ամենահին պահպանված շենքերն են (օրինակ՝ Տյորուխուսիդը, կառուցված մ.թ. 1734):
18-րդ դարից քաղաքի բնակիչների բարեկեցությունը աստիճանաբար աճում է այստեղ հիմնված ձկան վերամշակման, աղի և չորացման արդյունաբերության շնորհիվ։ Իսաֆյորդուրը առևտրի իրավունք է ստացել 1787 թվականին, իսկ քաղաքի կարգավիճակ՝ 1866 թվականին։

## Ենթակառուցվածք
left|thumb|Քաղաքի կենտրոն
Չնայած փոքր տարածքին, բնակչությանը և պատմական մեկուսացմանը երկրի մնացած մասից՝ Իսաֆյորդուրն ունի երաժշտական դպրոց, եկեղեցի և մի քանի հիվանդանոց։ Քաղաքի ամենահին հիվանդանոցի շենքում ներկայումս կա մշակութային կենտրոն՝ գրադարանով և ցուցասրահով։ Վերջերս փոքրիկ քաղաքը Իսլանդիայում հայտնի դարձավ որպես այլընտրանքային երաժշտության կենտրոն. այստեղ ստեղծվել է «Aldrei fór ég suður» ամենամյա փառատոնը, որին ներկայացվում են արտիստներ ամբողջ Իսլանդիայից և նույնիսկ այլ երկրներից։
Նաև 2005 թվականի մարտին Իսաֆյորդուրում ստեղծվեց «Háskólasetur Vestfjarða» համալսարանական կենտրոնը, որը գործում է որպես հեռավար ուսուցման կենտրոն արևմտյան ֆյորդների 7000 բնակիչների համար։

## Մշակույթ
2002 թվականին Էդն Էլիաս Գվյուդմյունդսոնը և նրա հայրը՝ Գվյուդմյունդյուր Կրիստյաունսոնը, կազմակերպեցին «Aldrei fór ég suður» առաջին ռոք փառատոնը, որը դարձել է ամենամյա և անցկացվում է Իսաֆյորդուրում ամեն տարի ապրիլի կեսերին։ Փառատոնի անվանումը իսլանդերենից թարգմանվում է որպես «Ես երբեք չեմ եղել հարավում», որը վերաբերում է երիտասարդ իսլանդացիներին, ովքեր չեն լքել իրենց հայրենիքը և տեղափոխվել հարավ՝ Ռեյկյավիկ, բայց երաժշտական համայնքներ են ստեղծել Իսաֆյորդուրում։
2003 թվականից ի վեր քաղաքում ամեն տարի հունիսին տեղի է ունենում նաև «Við Djúpið» երաժշտական փառատոնը, որին մասնակցում են հայտնի երաժիշտներ և երգիչներ ամբողջ աշխարհից։

## Սպորտ
2010 և 2011 թվականներին Իսաֆյորդուրը ընդունել է ցեխի ֆուտբոլի Եվրոպայի առաջնությունը։ Ֆուտբոլից և ճահճային ֆուտբոլից բացի Իսաֆյորդուրում հայտնի մարզաձևերն են կայակինգը, թիավարում կանոեի վրա։ Քաղաքից չորս կիլոմետր հարավ-արևելք կան 15 հեկտար գոլֆի դաշտեր։

## Նշնավոր բնակիչներ
* Օուլավյուր Ռագնար Գրիմսոն

## Ծանոթագրություններ
Արսեն (անուն)

**Արսեն**, հայկական հատուկ անուն՝ արական սեռի։ Ըստ մի վարկածի՝ այն առաջացել է հայերեն «արսին» (արագիլ) բառից, մյուսի համաձայն՝ անվան իմաստը թարգմանվում է որպես «Ազնվական ռազմիկ»։ Անվան մեջ շեշտը, ինչպես այլ հայկական քրիստոնեական անունների մեծամասնությունում, ընկնում է վերջին վանկի վրա։

5-րդ դարի հայ պատմիչ Եղիշեն, նկարագրելով հայերի կռիվը պարսիկների հետ, նշում է Ինցիանցիների տոհմից «արդար Արսեն» իշխանին, որը զոհվել է սպարապետ Վարդան Մամիկոնյանի հետ նույն օրը։ 12-րդ դարի հայ նշանավոր բանաստեղծներից մեկը՝ Ներսես Շնորհալի (1100-1173), Ավարայրի ճակատամարտում (451 թ.) զոհված զինվորներին նվիրված իր շարականում, խոսելով Արսեն իշխանի մասին, նրան համեմատում է անբասիր էակի հետ։ Արսենը շարականում նկարագրվում է որպես արդարությամբ զարդարված էակ։

## Ծանոթագրություններ

Կատեգորիա:Հայկական անձնանուններ
Կատեգորիա:Հայկական արական անձնանուններ